[pic] | AZ EURÓPAI KÖZÖSSÉGEK BIZOTTSÁGA |

Brüsszel, 06.06.2005

COM(2005)241 végleges

Javaslat

A TANÁCS HATÁROZATA

egyes veszélyes anyagok elektromos és elektronikus berendezésekben való alkalmazásának korlátozásáról szóló 2002/95/EK európai parlamenti és tanácsi irányelv mellékletének a műszaki fejlődéshez való hozzáigazítás céljából történő módosításáról

(előterjesztő: a Bizottság)

INDOKLÁS

1. Az egyes veszélyes anyagok elektromos és elektronikus berendezésekben való alkalmazásának korlátozásáról szóló 2002/95/EK irányelv 4. cikkének (1) bekezdése előírja, hogy a 2006. július 1-jétől forgalomba hozott új elektromos és elektronikus berendezések ne tartalmazzanak ólmot, higanyt, kadmiumot, hat vegyértékű krómot, polibrómozott bifenileket (PBB) és polibrómozott difenil-étereket (PBDE).

2. Az 5. cikk (1) bekezdésének b) a tudományos és műszaki fejlődéshez történő hozzáigazítás. A Bizottság munkáját a hulladékokról szóló 75/442/EGK irányelv[1] 18. cikkével létrehozott bizottság segíti. Az eljárást a 2002/95/EK irányelv 7. cikke rögzíti.

A Bizottság ennek megfelelően szavazás céljából határozattervezetet nyújtott be a hulladékokról szóló, 2005. április 19-i 75/442/EGK irányelv 18. cikkével létrehozott bizottsághoz. A határozattervezet nem kapott minősített többségű támogatást.

Ebből következően a 75/442/EGK irányelv 18. cikkében rögzített eljárásnak megfelelően tanácsi határozatjavaslat kerül benyújtásra a Tanácshoz. Amennyiben a Tanács a javaslat beterjesztésének időpontjától számított három hónapon belül nem jár el, a javasolt intézkedéseket a Bizottság elfogadja.

Javaslat

A TANÁCS HATÁROZATA

egyes veszélyes anyagok elektromos és elektronikus berendezésekben való alkalmazásának korlátozásáról szóló 2002/95/EK európai parlamenti és tanácsi irányelv mellékletének a műszaki fejlődéshez való hozzáigazítás céljából történő módosításáról

(EGT vonatkozású szöveg)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre,

tekintettel az egyes veszélyes anyagok elektromos és elektronikus berendezésekben való alkalmazásának korlátozásáról szóló, 2003. január 27-i 2002/95/EK európai parlamenti és tanácsi irányelvre[2] és különösen annak 5. cikke (1) bekezdésének b) pontjára,

mivel:

(1) A 2002/95/EK irányelv értelmében a Bizottságnak értékelnie kell bizonyos, az irányelv 4. cikkének (1) bekezdése alapján betiltott veszélyes anyagokat.

(2) Egyes, ólmot, higanyt, kadmiumot, hat vegyértékű krómot, polibrómozott bifenileket (PBB) vagy polibrómozott difenil-étereket (PBDE) tartalmazó alapanyagokat és alkatrészeket mentesíteni kell a tilalom alól, mivel e veszélyes anyagok eltörlése vagy helyettesítése az említett különleges anyagokban és alkatrészekben továbbra is kivitelezhetetlen.

(3) Mivel ennek az anyagnak – a létező anyagok kockázatainak értékeléséről és ellenőrzéséről szóló, 1993. március 23-i 793/93/EGK tanácsi rendelet[3] keretében elvégzendő – kockázatelemzése arra az eredményre jutott, hogy a már alkalmazásban lévőkön kívül jelenleg nincs szükség a fogyasztók kockázatát csökkentő intézkedésekre, a deka-BDE mentesíthető a 2002/95/EK irányelv 4. cikkének (1) bekezdésében megállapított követelmények alól. A kockázatelemzés keretében elvégzett kiegészítő tanulmányokra, valamint az ipar által végrehajtott önkéntes kibocsátáscsökkentési programokra van szükség

(4) Az egyes, különleges anyagokra vagy alkatrészekre vonatkozó tilalom alóli mentesség alkalmazási körét korlátozni kell, a veszélyes anyagok elektromos és elektronikus berendezésekben történő alkalmazásának fokozatos megszüntetése érdekében, amennyiben az adott anyagok ilyen berendezésekben történő felhasználása elkerülhetővé válik.

(5) A 2002/95/EK irányelv 5. cikke (1) bekezdésének c) pontja alapján minden egyes az említett irányelv mellékletében felsorolt mentességet felül kell vizsgálni legalább négy évenként vagy négy évvel azután, hogy a lista egy új tétellel egészült ki, annak érdekében, hogy megvizsgálják az elektromos és elektronikus berendezések egyes anyagainak vagy alkatrészeinek a törlését a mellékletből, ha a tervezés módosításával történő kivonásuk vagy olyan anyagok vagy alkatrészek használatával történő helyettesítésük, amelyekhez nem szükségesek a 4. cikk (1) bekezdésében említett anyagok, műszaki vagy tudományos szempontból lehetséges, feltéve, hogy a helyettesítés által okozott káros környezeti, egészségügyi és/vagy a fogyasztói biztonságot érintő hatások nem haladják meg az így elérhető környezeti, egészségügyi és/vagy a fogyasztói biztonságot érintő előnyöket.

(6) A 2002/95/EK irányelvet ennek megfelelően módosítani kell.

(7) A 2002/95/EK rendelet 5. cikkének (2) bekezdése értelmében a Bizottság kikérte elektromos és elektronikus berendezéseket előállítók, újrafeldolgozók, üzemeltetők, környezetvédelmi szervezetek, valamint alkalmazottak és fogyasztók szövetségei véleményét, és továbbította a megjegyzéseket a hulladékokról szóló, 1975. július 15-i 75/442/EGK tanácsi irányelv[4] 18. cikkével létrehozott bizottságnak (továbbiakban: a bizottság).

ELFOGADTA EZT A HATÁROZATOT:

1. cikk

A 2002/95/EK irányelv melléklete e határozat mellékletének megfelelően módosul.

2. cikk

Ennek a határozatnak a tagállamok a címzettjei.

Kelt Brüsszelben,

a Tanács részéről

az elnök

MELLÉKLET

A 2002/95/EK irányelv melléklete a következőképpen módosul:

1. A cím helyébe a következő szöveg lép:

A 4. cikk (1) bekezdésében megállapított követelmények alól mentesült ólom, higany, kadmium, hat vegyértékű króm, polibrómozott bifenilek(PBB) vagy polibrómozott difenil-éterek (PBDE) alkalmazásai”

2. A 10. pont helyébe a következő szöveg lép:

“10. Deka-BDE polimer alkalmazásokban

3. A szöveg a következő 11. ponttal egészül ki:

“11. Ólom-bronz csapágycsészékben és –perselyekben használt ólom.

[1] A legutóbb az 1999/468/EK (HL L 184., 1999.7.17., 23. o.) tanácsi határozattal módosított irányelv.

[2] HL L 37., 2003.2.13., 19.o.

[3] HL L 84., 1993.4.5., 1.o.

[4] HL L 194.,1975.7.25., 39.o. A legutóbb az 1882/2003/EK európai parlamenti és tanácsi rendelettel (HL L 284., 2003.10.31., 1. o.) módosított irányelv.